|  |
| --- |
| **OBRAZAC****sudjelovanja javnosti u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | Nacrt prijedloga Odluke o javnoj usluzi sakupljanja komunalnog otpada u Gradu Zagrebu |
| **Naziv gradskog upravnog tijela nadležnog za izradu nacrta**  | **Gradski ured za gospodarstvo, ekološku održivost i strategijsko planiranje**  |
| **Obrazloženje razloga i ciljeva koji se žele postići donošenjem akta**  | Zakon o gospodarenju otpadom (Narodne novine-84/21-dalje: „Zakon“), koji je stupio na snagu 31. srpnja 2021. u članku 64. stavku 4. propisuje da je izvršno tijelo jedinice lokalne samouprave odnosno Grada Zagreba dužno na svom području osigurati obavljanje javne usluge sakupljanja komunalnog otpada na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, osiguravajući pri tom javnost rada kako bi se osiguralo odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog komunalnog otpada, opasnog komunalnog otpada i glomaznog otpada iz kućanstava. Odredbom članka 66. stavka 1. Zakona propisano je da predstavničko tijelo jedinice lokalne samouprave donosi odluku o javnoj usluzi sakupljanja komunalnog otpada, a članak 178. stavak 1. Zakona određuje rok za donošenje te Odluke.Predloženom Odlukom propisuju se odredbe o dodjeli obavljanja javne usluge sakupljanja komunalnog otpada u Gradu Zagrebu, zatim odredbe o području pružanja javne usluge, sukladno Zakonu propisuju se dvije kategorije korisnika javne usluge i to kategorija kućanstvo i kategorija korisnika koji nije kućanstvo, o kriterijima obračuna količine miješanog komunalnog otpada, o standardnim veličinama i drugim bitnim svojstvima spremnika za sakupljanje otpada, o najmanjoj učestalosti odvoza otpada prema područjima, o obračunskim razdobljima kroz kalendarsku godinu, propisuje se iznos cijene obvezne minimalne javne usluge za obje kategorije korisnika usluge s obrazloženjem načina na koji je određena, o načinu određivanja udjela korisnika javne, o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada, o uvjetima za pojedinačno korištenje javne usluge, o prihvatljivom dokazu izvršenja javne usluge za pojedinog korisnika usluge, o načinu korištenja zajedničkog spremnika, o prihvatljivom dokazu za izvršenje javne usluge, o načinu određivanja udjela korisnika usluga a kada nije postignut sporazum o njihovim udjelima, o ugovornoj kazni, o kriterijima za određivanje korisnika usluge u čije ime Grad Zagreb preuzima obvezu plaćanja cijene za javnu uslugu, propisuju se kriteriji za umanjenje cijene javne usluge, o količini glomaznog otpada koji se preuzima u okviru javne usluge, o korištenju javne površine za prikupljanje otpada i mjestima primopredaje otpada ukoliko su različita od obračunskog mjesta i o provedbi Ugovora o korištenju javne usluge u slučaju nastupa posebnih okolnosti (elementarnih nepogoda, katastrofa i sl.). Odluka sadrži i popis lokacija na kojima se može osigurati obavljanje obrade glomaznog otpada mobilnim uređajem kao i popis adresa reciklažnih dvorišta i mobilnih reciklažnih dvorišta te opće uvjete ugovora s korisnicima. |
| **Razdoblje internetskog savjetovanja****od 20. siječnja 2022. do 19. veljače 2022.*****(početak i završetak)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:** **savjetovanje-gospodarstvo@zagreb.hr** **zaključno do 19. veljače 2022.**

**Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**